ka br ka ka ka la ka ka fr en fr zh fi id ka ka ka ka ka ka ka ka ka ka ka ka ka ka en ka ka ka ka en ka ka ka es ka ka ru ka ka ru ka ka en ka ka nl ka ka ka ka ka ka xmf ka ka ka ka ka ka ka ka ka ka ka ka ka ka nl en en en la ka ka ka ka ka ka ka ka ka ka vo et ka de ru ka br lv de ru ka de lv ka br lt de ka de ru ka ru cs en ka oc ru ka hy nl es ka ru ka ru fi ka oc ru ka ka ka ka de ka ka ka de ka ka de ka ka de ka ka ka ka de ka ka de ka ka ka de ka ka de ka ka ka ka fr ka ka ru ka ka de ka ka de ka es de ka ka de ka ka de ka ka ka ka ka de ka ka ka de ka ka ka de ka ka de ka ka de ka ka de ka ka de ka ka de ka ka de ka ka de ka ka de ka ka ru ka ka ru ka ka de ka ka de ka en
Anvol - სათამაშოების და საბავშვო პროდუქციის სადისტრიბუციო და საცალო გაყიდვები
Anvol წარმოადგენს 1995 წლის 11 აგვისტოს ესტონეთის, ქ. ტალინში დაფუძნებულ კერძო კომპანიას. დღეისათვის Anvol-ს ჰყავს პროფესიონალთა გუნდი, რომელიც ჩართულია სათამაშოებისა და ბავშვთა პროდუქციის დისტრიბუციასა და საცალო გაყიდვაში.
კომპანია ოპერირებს ბალტიის ზღვის რეგიონში (ფინეთი, ესტონეთი, ლატვია, ლიტვა და რუსეთის კალინინგრადის რაიონი) და საქართველოში. კომპანიის სათავო ოფისი და მთავარი ლოჯისტიკური ცენტრი მდებარეობს ტალინის მახლობლად, რაც იძლევა საქონლის ნაკადის მოქნილი და შეუფერხებელი მართვის საშუალებას. Anvol-ს დასაქმებული ჰყავს 400 ადამიანზე მეტი, რომლის წლიური საერთო ბრუნვა შეადგენს 45 მილიონ ევროს (2019), ყოველწლიურად 15%-იანი საშუალო ზრდის მაჩვენებლით.
ჩვენი ძლიერი მხარეა მუშაობის ხარისხზე განსაკუთრებული ყურადღების მიპყრობა და ხანგრძლივი თანამშრომლობა ჩვენს მომწოდებლებთან და კლიენტებთან. ჩვენ მუდმივად ვაკვირდებით სათამაშოების დინამიურად განვითარებად ბაზარს და ვეძებთ ახალ შესაძლებლობებს. ჩვენი მარკეტინგის გუნდი ცდილობს, იპოვოს ახალი და კრეატიული იდეები ჩვენი ბრენდების განვითარებისთვის. გაყიდვების პერსონალი მუდმივ კონტაქტშია ჩვენს მომხარებლებთან, იმისათვის რომ ვიპოვოთ საუკეთესო გზები ჩვენი შემდგომი თანამშრომლობის გასაფართოებლად.
გარდა სადისტრიბუციო საქმიანობისა, Anvol ასევე ჩართულია საცალო გაყიდვების ოპერაციებში. ჩვენ ვამუშავებთ მაღაზიათა ორ ქსელს: XS Toys („იქსეს სათამაშოები“), უმაღლესი ხარისხის სათამაშოების 45 მაღაზია ექვს ქვეყანაში და Chicco-ს ბრენდის 5 მაღაზია ესტონეთსა და ლატვიაში, ჩვენი დიდი ხნის იტალიელი პარტნიორის Artsana-ს ფრენჩაიზ-ბრენდი.
სათამაშოების სფეროში 20 წლიანმა მუშაობამ მოგვცა დიდი გამოცდილება. მიუხედავად ამისა, ჩვენ მუდმივად ვცდილობთ გაუმჯობესებას, გათვალისწინებით იმისა, რომ გვაქვს მუშაობის გამოცდილება მსოფლიოში საუკეთესო მომხმარებელთან – ბავშვებთან!
დაფუძნებისთანავე კომპანია განსაკუთრებულ ყურადღებას უთმობს მსოფლიოში ყველაზე ცნობილი მომწოდებლებისგან ხარისხიანი სათამაშოებისა და საბავშვო საქონლის მოწოდებას. ჩვენ გვაქვს სადისტრიბუციო ბრენდების სოლიდური პორტფოლიო, რაც ხელმისაწვდომია ჩვენი კლიენტებისთვის ესტონეთში, ლატვიაში, ლიტვაში, ფინეთსა და საქართველოში. ჩვენი ძირითადი მომწოდებლები არიან Moose, Spinmaster, MGA, Trefl და Artsana. სრული ჩამონათვალი, რა თქმა უნდა, უფრო დიდია.
თითოეულ სადისტრიბუციო ბაზარზე ჩვენ გვყავს ძლიერი ადგილობრივი ორგანიზაცია, რომელიც უზრუნველყოფს სპეციალური შეკვეთით დამზადებულ გადაწყვეტებს თითოეული კონკრეტული ქვეყნისთვის. ჩვენ პირდაპირ ვაწვდით საქონელს 2000-ზე მეტ მაღაზიას, დაწყებული პატარა ჯიხურებიდან, დამთავრებული უდიდესი სუპარმარკეტების ქსელამდე. როგორც დისტრიბუტორი, ჩვენ ყველანაირად ვცდილობთ, ხელი შევუწყოთ და გავაძლიეროთ ჩვენს მიერ წარმოდგენილი ბრენდები. ჩვენ ორიენტირებულნი ვართ, ხანგრძლივი ურთიერთობები ავაგოთ ჩვენს მომწოდებლებთან, ჩვენი ძირითადი ბრენდების უმეტესობა უკვე ათწლეულებია ჩვენთან თანამშრომლობენ!
საბითუმო გაყიდვების და ესქპორტის მენეჯერი
“XS სათამაშოების” პირველი მაღაზია გაიხსნა ტალინში 2004 წელს. 2018 წლის ბოლოს კომპანია ოპერირებდა პრემიუმ ხარისხის სათამაშოების 45 მაღაზიით ფინეთში, ესტონეთში, ლატვიაში, ლიტვაში, რუსეთის კალინინგრადის რაიონში და საქართველოში. 2011 წლისთვის მომხმარებლებისთვის “XS სათამაშოების” შეძენა ასევე ხელმისაწვდომი გახდა ინტერნეტით.
“XS სათამაშოები” სთავაზობს უმაღლესი ხარისხის პროდუქტებს და წარმოადგენს მათ მეგობრულ და თანამედროვე გარემოში, რომელიც შექმნილი და შემუშავებულია კომპანიის შიგნით. კონკრეტული ყურადღება ექცევა უახლეს ლიცენზიებს, სატელევიზიო და ინტერნეტ კონტენტზე დაფუძნებულ გმირებსა და ექსლუზიურ “XS სათამაშოების” პროდუქტის ხაზებს.
სავაჭრო ნიშაბი BO დაიბადა ანვოლში 2021 წელს გუნდური მუშაობის შედეგად.
ამ სავაჭრო ნიშნის მიღმა შეგიძლიათ იხილოთ პროდუქტების სხვადასხვა კატეგორიები,რომელიც ყოველთვის ვითარდება და ფართოვდება BO-ს ფარგლებში.
შეგიძლიათ ნახოთ პროდუქტები, რომლებიც შექმნილია იმ მიზნით ,რომ მხიარულ აქტივობას დამატებით აქვს საგანმანათლებლო დატვირთვა.
BO-სთან ერთად ჩვენი სურვილია წვლილი შევიტანოთ ბავშვების კოგნიტურ და ინტელექტუალურ განვითარებაში.ყველა დეტალი არის საგულდაგულოდ  გააზრებული : ნათელი ნახატები,ფერები და სახალისო ილუსტრაციები.
BO-ს პროდუქციის  პორტფოლიოში ნახავთ ლოკალიზებულ პროდუქტებს რეგიონის მიხედვით.პროდუქცია ხელმისაწვდომია ესტონურ,ლატვიურ,ლიტვურ,რუსულ,ფინურ და ქართულ ენებზე.
წელს BO-ს პროდუქციამ მიიღო ახალი პროდუქტი მოლაპარაკე თოჯინა!
თოჯინას შეუძლია თქვას 20-ზე მეტი ფრააზა და იმღეროს სიმღერა!
Kaldase tee 4, Maardu
Tel: +372 6388 100
Tel: +371 6731 2685
Tel: +370 5265 3687
Tel: +74 012 685 021
Urho Kekkosen katu 4-6E
Tel: + 995 322 430 460
ახალმა მომწოდებლებმა მოგვწერეთ offer@anvol.eu
თუ გაქვს სურვილი, რომ გახდე ჩვენი გუნდის წევრი, დაგვიკავშირდი anvol@anvol.eu
ახალი XS მაღაზია გაიხსნა Riga Domina სავაჭრო ცენტრში!
მაღაზია უფრო დიდი გახდა,ახლა უკვე 275/მ2 ფართობით ორი შესასვლელით.
დიდი ციფრული ეკრანით რომელიც შემოსასვლელთან მდებარეობს მაღაზიას უფრო მიმზიდველს ხდის.
ახალი XS Toys მაღაზია გაიხსნა სამარყანდში უზბეკეთში!
პირველი XS Toys მაღაზია უზბეკეთის დედაქალაქ ტაშკენტის გარეთ აპრილში გაიხსნა! ის მდებარეობს ქალაქ სამარყანდში Family Park სავაჭრო და გასართობ ცენტრში, მაღაზიის ფართობია 150 მ2 .ჩვენი ახალი ფილიალი აუცილებლად გახდება ცხელი წერტილი ადგილობრივი მყიდველებისთვის, რომლებიც ეძებენ ხარისხიან სათამაშოებსა და თამაშებს სამარყანდში – უზბეკეთის სიდიდით მესამე ქალაქში.
XS ფილიალის გრანდიოზული გახსნა შვედეთში!
გრანდიოზული გახსნის ღონისძიება გაიმართა 1 აპრილს -გავხსენით პირველი XS Toys მაღაზია შვედეთში.მაღაზია მდებარეობს სკანდინავიის უდიდეს და ყველაზე ლამაზ სავაჭრო ცენტრში სოლნაში.თანამედროვე,არაჩვეულებრივი ატმოსფერო და მაღაზიების მრავალფეროვანი არჩევანი იდეალურად ემთხვევა ახლად შემუშავებულ XS Toys-ის კონცეფციას.
XS Toys მხარს უჭერს უკრაინელ ბავშვებს
XS Toys-ის მაღაზიებმა შეაგროვეს 25 ათასი ევრო 22 მარტის კამპანიის დროს ბავშვების მხარდასაჭერად,რომლებსაც უკრაინაში შექმნილი საგანგებო სიტუაციდან გამომდინარე მოუწიათ ქვეყნის დატოვება.
ესტონეთის,ლატვიისა და ლიტვის ადგილობრივი საქველმოქმედო ორგანიზაციების მეშვეობით შემოწირულება გადაეცათ უკრაინელ ბავშვებს.
ჩვენ ვაგრძელებთ ადგილობრივი პარტნიორების მხარდაჭერით უკრაინელი ბავშვების დახმარებას.
ცვლილებები შ პ ს “ ანვოლში“ ფრენჩაიზზე
უკრაინაში მიმდინარე მძიმე მდგომარეობის გათვალისწინებით,ანვოლმა გადაწყვეტილება მიიღო გაეუქმებინა ხელშეკრულება,რომელიც გულისხმობს XS Toys სათამაშოების მაღაზიებისთვის რუსეთის ფედერაციის კალინინგრადის ტერიტორიიდან ფრენჩაიზის მოხსნას.
ახალი XS Lelut ახალი მაღაზია გაიხსნა კაუპაკესკუს სავაჭრო ცენტრში
ფინეთში მაღაზიების გაფართოების შემდეგ,ახალი XS Lelut მაღაზია გაიხსნა კაუპაკესკუს სავაჭრო ცენტრში.
1.03.2022. ჩვენი პერსონალი სიამოვნებით მიესალმება მომხმარებელს თანამედროვე 376 კვადრატული მეტრის ფართობის მაღაზიაში სათამაშოების სამყაროს შესასწავლად!
Anvol-მა 2021 წლის ბოლოს მიიღო სურპრიზი- ჩვენ ნომინაცია მივიღეთ”წლის პროდუქტები 20 ევრომდე” Finland Online Awards-ის მიერ კატეგორიაში. გამარჯვებულები ფინეთის უმსხვილესმა ელექტრონული კომერციის ექსპერტებმა და მომხმარებლებმა გადაწყვიტეს.დიდი მადლობა ყველა ჩვენგანისგან- ანვოლი!
დაუგავპილსში,სავაჭრო ცენტს Ditton Nams-ში ახალი XS Toys მაღაზია გაიხსნა
მაღაზიების ქსელის გაფართოების შემდეგ 2021 წლის 9 დეკემბერს დაუგავპილსში
სავაჭრო ცენტში ვიზიტორებისთვის გაიხსნა თანამედროვე სათამაშოების მაღაზია XS Toys.
ახლა დაუგავპილის ყველა პატარა მომხმარებელი აღფრთოვანებული იქნება სათამაშოების ფართო ასორტიმენტით!
ჩვენ ანვოლში მუშაობას და თამაშს ძალიან სერიოზულად ვუყურებთ და წელს ჰელოუინზე აღვნიშნეთ ჰოლივინი: საშინელი არსებები, ჰოლივუდის კინოს ვარსკვლავები და ყველა სახის პერსონაჟი შეიკრიბნენ საღამოსთვის ჰელოუინის თემატური საკვებით .
ანვოლი “ოი” 5 წლისაა
ჯერ არ არის სკოლის მოსწავლე, მაგრამ მტკიცედ დგას! ჩვენი ფინეთის გუნდი ყველაფერს აკეთებს ჩვენი ყველაზე ახალგაზრდა ბიზნეს განყოფილების შესანარჩუნებლად და ზრდისთვის. ანვოლი “ოი” უკვე მართავს 12 საცალო მაღაზიას და სულ უფრო მეტად არის ჩართული სადისტრიბუციო ოპერაციებში ფინეთში.
ისევე როგორც ევრო 2020, ეს თამაშიც გადაიდო, მაგრამ არასოდეს გაუქმებულა! პირველი საფეხბურთო მატჩი ჩატარდა მოედანზე, ჩვენი ახალი ოფისისა და სადისტრიბუციო ცენტრის გვერდით, კალდასე 4, მაარდუში. მონაწილეობდნენ ჩვენი ყველა მარკეტის მოთამაშეები, მაყურებლები ტკბებოდნენ თამაშის პროცესით,ხოლო საკვების სატვირთო მანქანა მოედნის გვერდით იყო გაჩერებული!
ახლა ჩვენ უკვე გვაქვს ბრენდი,რომელსაც უკვე შეგვიძლია ვუწოდოთ საკუთარი!გამოცდილების დაგროვებით,რაც ჩვენ ჩვენ მოვიპოვეთ ბოლო 26 წლის განმავლობაში ჩვენი R&D გუნდი გამოვიდა BO.ლოკალირებული საგანმანათლებლო პროდუქტების სპექტრი სხვადასხვა ასაკის ბავშვებისთვის.ლოკალიზაცია კეთდება ჩვენი ყველა ბაზრისთვის და შვიდ ენაზე. ჩვენ ახლახან ვიწყებთ!
უახლესი დამატებები ჩვენს მუდმივად გაფართოებულ XS Toys საცალო ქსელში! ტაშკენტში XS Toys-ის ორმა ახალმა მაღაზია გაიხსნა. პირველი Magic City Park-ის ტერიტორიაზე – ცენტრალური აზიის უდიდესი გასართობი პარკი. პარკი იხსნება წელიწადში 365 დღე და აქვს უამრავი სახალისო აქტივობა ბავშვებისთვის და მათი მშობლებისთვის. მეორე მაღაზია Depo Mall-ში გაიხსნა ახალი სავაჭრო ცენტრი ტაშკენტში 200-ზე მეტი სხვადასხვა ზომის პუნქტით.
XS სათამაშოებმა მიიღო გამარჯვებულის პრემია ესტონეთის შემოქმედებით ფესტივალზე სახელწოდებით „Golden Egg”
ჩვენ სიამაყით ვაცხადებთ ,რომ XS Toys-ის სარეკლამო რგოლმა მიიღო ვერცხლის კვერცხი ანიმაციის კატეგორიაში , ესტონეთის უდიდეს შემოქმედებით ფესტივალზე „Golden Egg”.
XS Toys მაღაზია ფართოვდება ესტონეთში, ტარტუს უნივერმაღში.
ჩვენ სიხარულით ვიზიარებთ სასიხარულო ცნობას,რომ XS Toys-მა კარი გააღო უფრო ფართო
სივრცისთვისდა უფრო დიდი არჩევანისთვის საყვარელი მომხმარებლისთვის.
საგანმანათლებლო სათამაშოები,ბავშვთა პროდუქტები,მუსიკალური სათამაშოები,სუპერგმირები- ყველაფერს ნახავთ აქ!
კეთილი იყოს თქვენი მობრძანება ტარტუში!
L.O.L. Remix მომღერალი ნიღბის ბავშვების ნახატების კონკურსში
2020 წლის ბოლოს L.O.L. Remix dolls აფინანსებდა ცნობილ შოუს „Singer in the Mask“ ესტონეთსა და ლატვიაში. ჩვენდა სასიხარულოდ კონკურსმა სისი წარმატება მოიტანა ესტონეთში 4000 – ზე მეტი საბავშვო ნახატისა და 2000 – ზე მეტი ნახატი ლატვიაში.
ჩვენ ველოდებით ასეთ პროექტებში მონაწილეობას 2021 წელს.
XS სათამაშოების განახლებული ფილიალი უკვე თბილისი გალერეაში
ბავშვების საყვარელი სათამაშოების მაღაზია „XS სათამაშოები“, რომელიც მდებარეობს გალერეა თბილისის მესამე სართულზე უკვე განახლებული უფრო დიდი სივრცით დაგხვდებათ.
ერთ სივრცეში უკვე შესაძლებელია როგორც სათამაშოების ასევე წიგნების შეძენაც.
მაღაზია XS სათამაშოები ფართოვდება სავაჭრო ცენტრ სპაისში!
მოხარულები ვართ გაცნობოთ, რომ XS სათამაშოებმა სავაჭრო ცენტრ სპაისში კარი გაუღო უფრო დიდ და გამდიდრებულ სათამაშოების მაღაზიას. ახლა უფრო მეტი სიხარულია სავაჭრო ცენტრ სპაისის პატარა მომხმარებლების გულებში! ველით თქვენთან შეხვედრას!
უზბეკეთში, ქ. ტაშკენტში სამარქან დავროზაში ახალი XS სათამაშოების მაღაზიის გახსნა
გვაქვს პატივი გაცნობოთ სამარქან დავროზას სავაჭრო ცენტრში XS სათამაშოების მაღაზიის გახსნის შესახებ. გარდა ბრენდული მაღაზიების დიდი რაოდენობისა, სავაჭრო ცენტში განთავსებულია   უზბეკეთის ყველაზე დიდი კვების ობიექტები, ასევე კინოთეატრები, სხვადასხვა ტიპის სათამაშო მოედნები და გასართობი ადგილები.
XS სათამაშოები სელოში გაიხსნა
სავაჭრო ცენტრი „სელო“ ქალაქ ესპოოში, ფინეთი, არის ერთ-ერთი უდიდესი და ყველაზე პოპულარული სკანდინავიაში. 170-ზე მეტი მაღაზია და 30-ზე მეტი რესტორანი მზად არიან, რომ გიმასპინძლონ. გახლავართ ძალიან ბედნიერები, რომ ვართ აღნიშნული სავაჭრო ცენტრის ნაწილი მაღაზიით XS სათამაშოები. გვეწვიეთ!
„XS სათამაშოების“ ფლაგმანური მაღაზია იხსნება უზბეკეთის ქალაქ ტაშკენთში
„XS სათამაშოების“ ფლაგმანური მაღაზია იხსნება ტაშკენტში, თანამედროვე სავაჭრო ცენტრ „ატლასში“. ცენტრი შეიცავს 50-ზე მეტ მაღაზიას, სადაც წარმოდგენილია ცნობილი ბრენდების ტანსაცმლის, ფეხსაცმლის, ელექტრონიკის, აქსესუარების და მრავალი სხვა პროდუქცია. გასართობ ნაწილში განთავსებულია კინოთეატრი, დიდი ტერიტორია კვების ობიექტებისთვის და სათამაშო ზონები ოჯახის ყველაზე პატარა წევრებისათვის.
წელს განსაკუთრებული დაბადების დღე გვაქვს!
დრო მიდის! წელს აგვისტოში აღინიშნება 25 წელი, რაც „ანვოლი“ ემსახურება მსოფლიოს ყველაზე ძვირფას მომხმარებლებს – ბავშვებს. დროის ამ პერიოდის განმავლობაში მრავალი მოვლენის, მიღწევის, აღმოჩენისა და ემოციის თვითმხილველები გავხდით. არასოდეს ყოფილა მოსაწყენი! ჩვენ ბევრად უფრო ძლიერები ვართ მომდევნო 25 წლის დასაპყრობად!
„XS სათამაშოების“ მაღაზია „რიგა პლაზაში“ მოგხიბლავთ განახლებული და გაშლილი სივრცით
„რიგა პლაზას“ მოდისა და გასართობი ცენტრში მდებარე „XS სათამაშოების“ მაღაზია აღაფრთოვანებს თავის მომხმარებლებს განახლებული და გაშლილი სივრცით, რომელიც გახდა „XS სათამაშოების“ წამყვანი მაღაზია ლატვიაში უდიდესი ფართობით. ადრე მაღაზიის ფართობი იყო 485 მ2, მაგრამ სათამაშოების ფართო სპექტრითა და სათამაშო მოედნით, ის ახლა უკვე 632 მ2-ს აღწევს. მაღაზია მზადაა სიხარული მიანიჭოს თავის უმცროს და უფროს მომხმარებლებს.
„XS Lelut“-ი გაიხსნა სავაჭრო ცენტრ „ჯუმბოში“
ვანტაას შუაგულში, ჰელსინკი-ვანტაას აეროპორტიდან არც ისე შორს და ორ მთავარ მაგისტრალს შორის, მდებარეობს სავაჭრო ცენტრი „ჯუმბო“, რომელშიც არის 120 მაღაზია, ორი ჰიპერმარკეტი და 4600 უფასო საპარკინგე ადგილი. „ჯუმბო“ განსაკუთრებით ბავშვიანი ოჯახებისთვისაა განკუთვნილი. „XS Lelut“ ახლა უკვე სავაჭრო ცენტრ „ჯუმბოში“ გაიხსნა. ჩვენ ვცდილობთ დავაკმაყოფილოთ სათამაშოების მაღაზიებთან დაკავშირებული საჭიროებები ჩვენი სასიამოვნო, ბრწყინვალე და 380 მ2 ფართობის მქონე „XS Lelut“-ის მაღაზიით.
„XS Lelut“ შეუერთდა „ტრიპლას“ სავაჭრო ცენტრს
სავაჭრო ცენტრი „ტრიპლა“ წარმოადგენს დიდი „ტრიპლა კომპლექსის“ ნაწილს – ადგილი, სადაც კულტურა, საცალო მაღაზიები, ბიზნესი და სატრანსპორტო მომსახურება ერთიანდება ერთ საუცხოო სივრცეში. იგი შთააგონებს და იზიდავს ადამიანებს ახლო და შორეული უცხოეთის ქვეყნებიდან. „XS Lelut“ მოხარულია, რომ „ტრიპლას“ საოცარი სამყაროს ნაწილია.
„XS Lelut“ საშობაო ვიტრინა ჰელსინკში
მოხარული ვართ გაგიზიაროთ „XS Lelut“-ის საშობაო დეკორაციული ვიტრინა, რომელიც წარმოდგენილია ჰელსინკის ცენტრში მდებარე სტოკმანის უნივერმაღში. დროა, კიდევ ერთხელ დაველოდოთ შობის მოსვლას ჩვენს საყვარელ ადამიანებთან ერთად!
განცხადება „ანვოლი საქართველოს“ შესახებ
ჩვენ გავხდით შპს „ბიბლუსის“ გუნდის წევრები (პალიტრა მედია ჯგუფის ნაწილი) საქართველოში, კავკასიაში ჩვენი საქმიანობის კიდევ უფრო გაძლიერების და განვითარების მიზნით. ახალი პარტნიორობა მიზნად ისახავს მომავალი წლების განმავლობაში რეგიონში ჩვენი ბიზნესის განვითარებას, როგორც დისტრიბუციის, ისე საცალო ვაჭრობის კუთხით.
ამჟამად, ახალი სათაო ოფისი უკვე ოფიციალურად გაიხსნა
24 აგვისტოს ესტონეთის ქალაქ მაარდუში ჩვენს ახალ ოფისში გაიმართა ახალი სათაო ოფისის ბრწყინვალე გახსნის წვეულება. ჩვენს კოლეგებს შვიდივე ბაზრიდან საშუალება ჰქონდათ მონაწილეობა მიეღოთ ახალი შენობის ექსკურსიაში, გაესინჯათ გემრიელი კერძები და დამტკბარიყვნენ ცოცხალი მუსიკით, ასევე სცენაზე თავად გამოსვლის შესაძლებლობით. საუკეთესო შემსრულებლებს ესალმებდნენ აპლოდისმენტებით და პრიზებით, ჩვენ ყველამ კარგად ვიმხიარულეთ!
„კამპი ჰელსინკის კომპლექსი“ მდებარეობს ქალაქ ჰელსინკის ცენტრში, სულ 135000 მ2 დასრულებული ფართობით, მათ შორისაა 6-სართულიანი სავაჭრო ცენტრი, სადაც განთავსებულია 120-ზე მეტი მაღაზია და 20 რესტორანი, ოფისები და ძვირადღირებული აპარტამენტები, ავტოსადგური, კამპის მეტროსადგური და საპარკინგე ტერიტორია. „XS Lelut“, რომელიც განთავსებულია მე-3 სართულზე გთავაზობთ სათამაშოებისა და თამაშების საუკეთესო არჩევანს უახლეს ლიცენზიებზე აქცენტით. მაღაზიის საერთო ფართი 350 მ2-ზე მეტია, შესაბამისად, ადგილი ყველასთვის საკმარისია!
„ანვოლის“ სათაო ოფისმა ადგილი შეიცვალა!
მოხარული ვართ, გაცნობოთ, რომ „ანვოლი“ გადავიდა დიდი თავისუფალი სივრცის მქონე სრულიად ახალ ოფისში. ჩვენი პერსონალი და ყველა ჩვენი სათამაშო ახლა კომფორტულად გრძნობს თავს ქალაქ მაარდუს სანაპიროს 4-ში. ჩვენს ახალ შენობაში შედის 5,000 მ2 ფართის საწყობი, სადაც 150-ზე მეტი სხვადასხვა ბრენდია განთავსებული. ამჟამად ჩვენი ესტონეთის გუნდი მუშაობს თითქმის 2000 მ2 ფართობზე, რომელიც 2 სართულზეა გაშლილი. ჩვენ ახალი გამოწვევების მოლოდინში ვართ!
Anvol Caucasus LTD, Saburtalo district, losebidze str. 49, Tbilisi, Gruzija 0160, Tālr. + 995 322 430 460